एयरफोर्स और नेवी के साथ मेजर मल्टी डोमेन एक्सरसाइज
Indian Army multi-domain exercise in Andaman & Nicobar Islands - अंडमान और निकोबार द्वीप समूह पर भारतीय सेना की शत्रुजीत ब्रिगेड ने बुधवार को अंडमान और निकोबार कमांड की ट्राई सर्विसेज के साथ एक मेजर मल्टी-डोमेन अभ्यास में हिस्सा लिया
भारतीय सेना की शत्रुजीत ब्रिगेड ने बुधवार को अंडमान और निकोबार कमांड की ट्राई सर्विसेज यानी तीनों सेनाओं के साथ मेजर मल्टी-डोमेन अभ्यास में हिस्सा लिया। यहां उन्होंने अपनी तीव्र-क्षमताओं के साथ अभ्यास किया। आर्मी ने गुरुवार को इसकी जानकारी दी।
वहीं नेवी, एयरफोर्स और कोस्ट गार्ड फोर्स के साथ मिलकर बड़े पैमाने पर संयुक्त सैन्य अभ्यास कवच का भी आयोजन किया। इस संयुक्त सेना अभ्यास का उद्देश्य संयुक्त युद्ध लड़ने की क्षमताओं और परिचालन तालमेल को ठीक करना है। अंडमान निकोबार कमांड (ANC) ने कहा कि संयुक्त बलों ने जमीन-पानी में लैंडिंग, एयर-लैंडेड ऑप्स, हेलीबोर्न ऑप्स और विशेष बलों को शामिल करते हुए मल्टी-डोमेन अभ्यास किए।
आगरा से उड़ान भर अंडमान और निकोबार पर उतरे
सेना के मुताबिक पैराट्रूपर्स ने आगरा से उड़ान भरी और इंडियन एयरफोर्स के C130 J सुपर हरक्यूलिस एयरक्राफ्ट से अंडमान और निकोबार द्वीप समूह पर पूरी क्षमता के साथ उतरे।
इंडियन एयरफोर्स और नेवी के साथ इस एक्सरसाइज में उन क्षमताओं को परखा गया, जिनमें तीनों सेनाओं को एकसाथ मिलकर मुकाबला करना होता है। साथ ही कितनी तेजी से तीनों मिलकर मुकाबला करती हैं। इस दौरान इसका भी अभ्यास किया गया।
ट्राई सर्विस थिएटर कमांड सबसे बड़ी ज्वाइंट एक्सरसाइज
भारत की पहली ट्राई सर्विस थिएटर कमांड ने अंडमान और निकोबार कमांड में चीन को चुनौती देने के लिए अब तक की सबसे बड़ी ज्वाइंट एक्सरसाइज की है। एक्सरसाइज कवच नाम के इस युद्धाभ्यास में भारतीय सेना, नौसेना, भारतीय वायु सेना और इंडियन कोस्ट गार्ड एक्चुअल युद्ध की तैयारी करते हुए दिखाई दिए।
अंडमान और निकोबार कमांड में तमाम तरह के एमफीबिएस ऑपरेशन लगातार किए जाते हैं ताकि जरूरत पड़ने पर सेना के सभी अंगों का तालमेल दुश्मन पर भारी भारी पड़ सके।